Document ID: 32006R1722

Title and Content:
ΚΑΝΟΝΙΣΜΌΣ (ΕΚ) αριθ. 1722/2006 ΤΗΣ ΕΠΙΤΡΟΠΉΣ της 21ης Νοεμβρίου 2006 για την τροποποίηση των κανονισμών (ΕΚ) αριθ. 1431/94, (ΕΚ) αριθ. 2497/96, (ΕΚ) αριθ. 1396/98, (ΕΚ) αριθ. 701/2003 και (ΕΚ) αριθ. 593/2004, και όσον αφορά την υποβολή των αιτήσεων πιστοποιητικών εισαγωγής στον τομέα του κρέατος πουλερικών και των αυγών για το πρώτο τρίμηνο του 2007 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (1), και ιδίως το άρθρο 6 παράγραφος 1, τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (2), και ιδίως το άρθρο 6 παράγραφος 1, τον κανονισμό (ΕΚ) αριθ. 774/94 του Συμβουλίου, της 29ης Μαρτίου 1994, για τον άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας πουλερικών, το σιτάρι και το σιμιγδάλι, καθώς και τα πίτουρα εν γένει και άλλα υπολείμματα (3), και ιδίως το άρθρο 7, τον κανονισμό (ΕΟΚ) αριθ. 2783/75 του Συμβουλίου, της 29ης Οκτωβρίου 1975, περί κοινού συστήματος εμπορίας για την ωαλβουμίνη και τη γαλακτοαλβουμίνη (4), και ιδίως το άρθρο 4 παράγραφος 1, τον κανονισμό (ΕΚ) αριθ. 2286/2002 του Συμβουλίου, της 10ης Δεκεμβρίου 2002, για το καθεστώς των γεωργικών προϊόντων και των προϊόντων μεταποίησης γεωργικών προϊόντων, καταγωγής κρατών της Αφρικής, της Καραϊβικής και του Ειρηνικού (κράτη ΑΚΕ) και για την κατάργηση του κανονισμού (ΕΚ) αριθ. 1706/98 (5), και ιδίως το άρθρο 5, τον κανονισμό (ΕΚ) αριθ. 2398/96 του Συμβουλίου, της 12ης Δεκεμβρίου 1996, για το άνοιγμα δασμολογικής ποσόστωσης για το κρέας γαλοπούλας, καταγωγής και προέλευσης Ισραήλ, η οποία προβλέπεται στη συμφωνία συνδέσεως και την ενδιάμεση συμφωνία μεταξύ της Ευρωπαϊκής Κοινότητας και του κράτους του Ισραήλ (6), και ιδίως το άρθρο 2, τον κανονισμό (ΕΚ) αριθ. 779/98 του Συμβουλίου, της 7ης Απριλίου 1998, για την εισαγωγή στην Κοινότητα γεωργικών προϊόντων καταγωγής Τουρκίας και την κατάργηση του κανονισμού (ΕΟΚ) αριθ. 4115/86 και τροποποίηση του κανονισμού (ΕΚ) αριθ. 3010/95 (7), και ιδίως το άρθρο 1, Εκτιμώντας τα ακόλουθα: (1) Ο κανονισμός (ΕΚ) αριθ. 2497/96 της Επιτροπής (8) θεσπίζει τις λεπτομέρειες εφαρμογής στον τομέα του κρέατος πουλερικών του καθεστώτος που προβλέπεται από τη συμφωνία σύνδεσης και την προσωρινή συμφωνία μεταξύ της Ευρωπαϊκής Κοινότητας και του κράτους Ισραήλ. (2) Ο κανονισμός (ΕΚ) αριθ. 1396/98 της Επιτροπής (9) καθορίζει τις λεπτομέρειες εφαρμογής στον τομέα του κρέατος πουλερικών του κανονισμού (ΕΚ) αριθ. 779/98. (3) Ο κανονισμός (ΕΚ) αριθ. 701/2003 της Επιτροπής (10) αφορά τις λεπτομέρειες εφαρμογής του κανονισμού (ΕΚ) αριθ. 2286/2002 για το καθεστώς που εφαρμόζεται στις εισαγωγές ορισμένων προϊόντων που αφορούν τους τομείς του κρέατος πουλερικών και των αυγών, καταγωγής κρατών της Αφρικής, της Καραϊβικής και του Ειρηνικού (ΑΚΕ). (4) Ο κανονισμός (ΕΚ) αριθ. 593/2004 της Επιτροπής (11) αφορά το άνοιγμα και τον τρόπο διαχείρισης των δασμολογικών ποσοστώσεων στον τομέα των αυγών και των ωαλβουμινών. (5) Όλοι οι εν λόγω κανονισμοί προβλέπουν ότι οι αιτήσεις πιστοποιητικών εισαγωγής μπορούν να υποβάλλονται μόνο κατά τη διάρκεια των επτά πρώτων ημερών του μηνός ο οποίος προηγείται εκάστης καθορισμένης περιόδου ποσόστωσης. Ενόψει της προσχώρησης της Βουλγαρίας και της Ρουμανίας στην Ευρωπαϊκή Ένωση από την 1η Ιανουαρίου 2007, είναι ανάγκη να προβλεφθεί διαφορετική περίοδος για την υποβολή των αιτήσεων πιστοποιητικών στο πλαίσιο του πρώτου τριμήνου του έτους 2007. (6) Ο κανονισμός (ΕΚ) αριθ. 1431/94 της Επιτροπής, της 22ας Ιουνίου 1994, για τον καθορισμό των λεπτομερειών εφαρμογής στον τομέα του κρέατος πουλερικών του καθεστώτος εισαγωγής που προβλέπεται από τον κανονισμό (ΕΚ) αριθ. 774/94 του Συμβουλίου για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το κρέας πουλερικών και για ορισμένα άλλα γεωργικά προϊόντα (12), έχει ήδη τροποποιηθεί ενόψει της προσχώρησης της Βουλγαρίας και της Ρουμανίας στην Ευρωπαϊκή Ένωση από την 1η Ιανουαρίου 2007. Το άρθρο 4 παράγραφος 1 δεύτερο εδάφιο του εν λόγω κανονισμού προβλέπει, για την περίοδο από 1ης Ιανουαρίου έως 31 Μαρτίου 2007, ότι οι αιτήσεις των πιστοποιητικών υποβάλλονται κατά τις πρώτες επτά εργάσιμες ημέρες του Ιανουαρίου του 2007. Για διοικητικούς λόγους, ενδείκνυται η παράταση της ειδικής αυτής περιόδου στις δεκαπέντε πρώτες εργάσιμες ημέρες του Ιανουαρίου του 2007. Για την εναρμόνιση με τις λοιπές ποσοστώσεις εισαγωγής του ιδίου τομέα, ενδείκνυται να προβλεφθεί η ίδια περίοδος για την υποβολή των αιτήσεων για το πρώτο τρίμηνο του 2007. (7) Κρίνεται σκόπιμο, συνεπώς, να τροποποιηθούν, αναλόγως, οι κανονισμοί (ΕΚ) αριθ. 1431/94, (ΕΚ) αριθ. 2497/96, (ΕΚ) αριθ. 1396/98, (ΕΚ) αριθ. 701/2003 και (ΕΚ) αριθ. 593/2004. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρεάτων πουλερικών και αυγών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 4 παράγραφος 1 του κανονισμού (ΕΚ) αριθ. 1431/94, το δεύτερο εδάφιο αντικαθίσταται από το ακόλουθο κείμενο: «Ωστόσο, για την περίοδο από 1ης Ιανουαρίου έως 31 Μαρτίου 2007, οι αιτήσεις πιστοποιητικών πρέπει να υποβάλλονται κατά τη διάρκεια των δεκαπέντε πρώτων ημερών του Ιανουαρίου του 2007.». Άρθρο 2 Στο άρθρο 4 παράγραφος 1 του κανονισμού (ΕΚ) αριθ. 2497/96, το δεύτερο εδάφιο αντικαθίσταται από το ακόλουθο κείμενο: «Ωστόσο, για την περίοδο από 1ης Ιανουαρίου έως 31 Μαρτίου 2007, οι αιτήσεις πιστοποιητικών πρέπει να υποβάλλονται κατά τη διάρκεια των δεκαπέντε πρώτων ημερών του Ιανουαρίου του 2007.». Άρθρο 3 Στο άρθρο 4 παράγραφος 1 του κανονισμού (ΕΚ) αριθ. 1396/98, προστίθεται το ακόλουθο εδάφιο: «Ωστόσο, για την περίοδο από 1ης Ιανουαρίου έως 31 Μαρτίου 2007, οι αιτήσεις πιστοποιητικών πρέπει να υποβάλλονται κατά τη διάρκεια των δεκαπέντε πρώτων ημερών του Ιανουαρίου του 2007.». Άρθρο 4 Στο άρθρο 5 παράγραφος 1 του κανονισμού (ΕΚ) αριθ. 701/2003, προστίθεται το ακόλουθο εδάφιο: «Ωστόσο, για την περίοδο από 1ης Ιανουαρίου έως 30 Ιουνίου 2007, οι αιτήσεις πιστοποιητικών πρέπει να υποβάλλονται κατά τη διάρκεια των δεκαπέντε πρώτων ημερών του Ιανουαρίου του 2007.». Άρθρο 5 Στο άρθρο 5 παράγραφος 1 του κανονισμού (ΕΚ) αριθ. 593/2004, προστίθεται το ακόλουθο εδάφιο: «Ωστόσο, για την περίοδο από 1ης Ιανουαρίου έως 31 Μαρτίου 2007, οι αιτήσεις πιστοποιητικών πρέπει να υποβάλλονται κατά τη διάρκεια των δεκαπέντε πρώτων ημερών του Ιανουαρίου του 2007.». Άρθρο 6 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Νοεμβρίου 2006.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
122
5083
2106
5780
912
3156
2737
2200
2705

EuroVoc IDs (Expanded): 2519
122
5083
2106
5780
912
3156
2737
2200
2705

Dataset Source: meu

Split: train